Komission direktiivi 92/69/ETY, annettu 31 päivänä heinäkuuta 1992, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen seitsemännentoista kerran



Virallinen lehti nro L 383 , 29/12/1992 s. 0113 - 0115

Suomenk. erityispainos Alue 6 Nide 6 s. 0003

Ruotsink. erityispainos Alue 6 Nide 6 s. 0003

L 383A 29/12/1992 P. 0001 - 0235



KOMISSION DIREKTIIVI 92/69/ETY, annettu 31 päivänä heinäkuuta 1992, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen seitsemännentoista kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on viimeksi muutettuna direktiivillä 92/32/ETY(2), ja erityisesti sen 28 ja 29 artiklan, sekä katsoo, että direktiivin 67/548/ETY 3 artiklan 1 kohdassa ja vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY(3), sellaisena kuin se on viimeksi muutettuna komission direktiivillä 90/492/ETY(4), 3 artiklassa säädetään, että aineiden ja valmisteiden fysikaalis-kemialliset ominaisuudet, myrkyllisyys ja ympäristömyrkyllisyys määritetään direktiivin 67/548/ETY liitteessä V määrätyin menetelmin, direktiivin 67/548/ETY liite on julkaistu kahdessa osassa, jotka ovat komission direktiivin 84/449/ETY liite(5) ja komission direktiivin 88/302/ETY(6) liite, tekniikan kehityksen huomioon ottamiseksi on tarpeen muuttaa komission direktiivin 84/449/ETY liitteessä olevia testausmenetelmiä, tekniikan kehityksen huomioon ottamiseksi on tarpeen muuttaa myös tällä hetkellä komission direktiivin 88/302/ETY liitteessä määrättyä testausmenetelmää leväkasvun estämiseksi, ja tässä tapauksessa siirtää tämä testausmenetelmä direktiivin 84/449/ETY liitteeseen, koetarkoituksiin käytettävien eläinten lukumäärä on tarpeen vähimmäistää kokeisiin ja muihin tieteellisiin tarkoituksiin käytettävien eläinten suojelua koskevien jäsenvaltioiden lakien, asetusten ja hallinnollisten määräysten lähentämisestä, ja 24 päivänä marraskuuta 1986 annetun komission direktiivin 86/609/ETY(7) mukaisesti, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 84/449/ETY liite tämän direktiivin liitteellä. 2 artikla Poistetaan direktiivin 88/302/ETY liitteessä tarkoitettu levän kasvunestoa koskeva testausmenetelmä. 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä lokakuuta 1993. Jäsenvaltioiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 4 artikla Tämä direktiivi on osoitettu kaikille jäsenvaltioille. Tehty Brysselissä 31 päivänä heinäkuuta 1992. Komission puolesta Karel VAN MIERT Komission jäsen (1) EYVL N:o 196, 16.8.1967, s. 1 (2) EYVL N:o L 154, 5.6.1992, s. 1 (3) EYVL N:o L 187, 16.7.1988, s. 14 (4) EYVL N:o L 275, 5.10.1990, s. 35 (5) EYVL N:o L 251, 19.9.1984, s. 1 (6) EYVL N:o L 133, 30.5.1988, s. 1 ja EYVL N:o L 136, 2.6.1988, s. 20 (7) EYVL N:o L 358, 18.12.1986, s. 1